Niinipuun kukkiessa
Niinipuun kukkiessa
 Kesä on kaunoisin,
 Armahin auringon loiste,
 Suotuisin siimeskin.

 Niinipuun kukkiessa
 Tuoksuva tuulonen
 Siittävi sydämmeeni
 Mainingin mairehen.

 Niinipuun kukkiessa,
 Istuess’ yksinäin,
 Muistut sä mielelleni,
 Armahin ystäväin.

 Niinipuun kukkiessa
 Silmäsi sinihin
 Katsahdin ensikerran
 Tuntehin tenhoisin.

 Niinipuun kukkiessa
 Rakkaus rinnassas,
 Huulilles nousten, mulle
 Soi ensi suudelmas.

 Niinipuun kukkiessa
 Riemuni rikkain on;
 Ääntyvi siis myös sanoin
 Sointuvin runohon.

ae–ae [Rafael Laethén].

Rafael Laethén
Runot